tomron87/hebrew-wikipedia-sentences-corpus huggingface dataset:
טטרפודופיס (שם מדעי: Tetrapodophis; מילולית: "נחש בעל ארבע רגליים") הוא סוג נכחד של זוחל מסדרת הקשקשאים שהיה קרוב לנחשים המודרניים מהקבוצה אופידיה, אך השתייך למשפחה קרובה - Dolichosauridae.
זוחל זה התקיים במשך הקרטיקון התחתון של ברזיל לפני בערך 120 מיליון שנה.
הסוג הוגדר בשנת 2015 ונכלל בו מין אחד - Tetrapodophis amplectus.
הזוחל הקדום דמה במראהו לנחש, אך היה בעל גפיים קדמיות ואחוריות קצרות אך מפותחות, דומות למבנה רגליהם של כמה מיני חומטיים או קמטניים.
אורך גופו הגיע ל-20 סנטימטרים בקירוב והוא היה בעל צלעות רחבות לאורך החזה והבטן, מאפיין הנפוץ בעיקר אצל נחשים.
כמו כן היה בעל חוטם קצר, שיניים חדות מעט כפופות אחורה ולסתות מעוקלות שאולי יכלו להיפער כדי לבלוע טרף רחב יותר.
מעריכים כיום שנחש מוזר זה השתייך לקבוצה אופידיומורפה, ממנה התפצלו ראשוני בני הקבוצה אופידיה, כמו הדיניליסיה והנחשים המודרניים שאיבדו את כל רגליהם.
ממספר החוליות הרב שלו נראה שהיה איטי יחסית ביבשה ואולי היה יצור מיימי.
מבנה לסתותיו העידו שהיה טורף, כנראה של זוחלים אחרים או יונקים.
הזוחל התגלה בתצורת קראטו שבסיארה, ברזיל ונחקר במוזיאון הטבע "Bürgermeister-Müller-Museum" בגרמניה, שם תואר ב-2015 בידי החוקר דייוויד מרטיל.
טטריס הוא סרט ביוגרפי שביים ג'ון ס.
ביירד בכיכובו של טארון אגרטון.
הסרט מתאר את הפיתוח והפצת משחק הווידאו טטריס.
טארון אגרטון בתפקיד הנק רוג'רס
ניקיטה יפרמוב בתפקיד אלכסיי פז'יטנוב
אנתוני בויל בתפקיד קווין מקסוול
ביולי 2020 פורסם כי טארון אגרטון לוהק לגלם את מפתח המשחק הנק רוג'רס בסרט ביוגרפי אודות יצירת משחק הווידאו טטריס.
אגרטון אישר את הדיווח הזה בראיון באוגוסט והסביר כי הסרט ישקף טון דומה לרשת החברתית.
בנובמבר רכשה אפל TV פלוס את זכויות הסרט.
הצילומים החלו בגלאזגו בדצמבר 2020.
טרנט ג'ורדן "טי ג'יי" וואט הוא שחקן פוטבול אמריקאי בעמדת מגן קו חיצוני, המשחק עבור פיטסבורג סטילרס בליגת ה-NFL.
וואט נולד וגדל בוויסקונסין ואף שיחק פוטבול עבור אוניברסיטת ויסקונסין–מדיסון.
לאחר מכן, ווטס נבחר על ידי פיטסבורג סטילרס בסיבוב הראשון של דראפט ה-NFL של שנת 2017.
שני אחיו הבוגרים של טי ג'יי, ג'יי ג'יי ודרק וואט, גם הם משחקים בליגת ה-NFL.
וואט שיחק במדי אוניברסיטת ויסקונסין–מדיסון בשנים 2015–2016 (וואט הושבת לכל עונת 2014 ולחצי מעונת 2015 עקב פציעה בברך) כאשר העמדה הראשונה שבה הוא שיחק הייתה עמדת הטייט אנד.
בעונת 2015, לאחר שלא שיחק שלוש שנים וואט שב לשחק והתבקש על ידי מאמנו להחליף לעמדה הגנתית.
וואט עבר לעמדת מגן קו חיצוני, ומאמן העמדה אמר עליו: "באותו זמן, אף על פי שזו הייתה שנתו השלישית של וואט בוויסקונסין, זה היה כמו ללמד תלמיד שנה ראשונה איך לשחק.
אתה מנסה ללמד אותו פעם ראשונה איך לשחק בעמדה הזו במערכת המשחק שלנו".
אף על פי שזו הייתה שנתו הראשונה באותה עמדה, טי.
ג'יי התאקלם די מהר ולאחר 4 משחקים הוביל את חטיבתו בתאקלים.
בעונת 2016, וואט הראה ביצועים מרשימים עם 59 תאקלים כוללים ו-11.5 סאקים.
כמו כן, הוא אף הבקיע טאצ'דאון הגנתי באחד המשחקים.
+ביצועי וואט במדי ויסקונסיןשנהמשחקים ששוחקותאקלים כולליםסאקים (sacks)תפיסות (interceptions)טאצ'דאונים הגנתיים2015870.0002016146311.501סה"כ227011.511
בדראפט ה-NFL של שנת 2017, פיטסבורג סטילרס בחרה את וואט בסיבוב הראשון במקום ה-30. הקבוצה ממדינת הבית של וואט, גרין ביי פאקרס, החליטו להחליף את הבחירה ה-29 בדראפט ולא לקחת את וואט, אף על פי שהיו צריכים חיזוק באותה עמדה.
ב-14 ביוני 2017, פיטסבורג סטילרס החתימה את וואט על חוזה בשווי 9.25 מיליון דולרים אמריקאים למשך 4 שנים.
וואט הוכרז בתחילת עונת 2017 כמגן הקו החיצוני הפותח של הקבוצה.
את הופעתו הראשונה וואט ביצע כנגד קליבלנד בראונס.
באותו משחק וואט ביצע 7 תאקלים כוללים, 2 סאקים, ואף תפיסה (interception) אחת וקבוצתו ניצחה בתוצאה 18–21. את העונה סיימה קבוצתו של וואט, פיטסבורג סטילרס, עם מאזן 3–13 והעפילה לפלייאופס מהמקום הראשון בבית הצפוני בחטיבת ה-AFC.
בסופו של דבר, הקבוצה הודחה לאחר הפסד לג'קסונוויל ג'אגוארס בתוצאה 42–45. וואט סיים את העונה עם 7 סאקים, 54 תאקלים כוללים ותפיסה אחת.
בעונת 2018, וואט השתתף במשחק הראשון של הקבוצה נגד קליבלנד בראונס.
באותו משחק וואט קבע שיא עונתי של 10 תאקלים כוללים, 3 סאקים ואף חסם את שער השדה בתוספת הזמן.
המשחק הסתיים בתוצאה 21-21. וואט סיים את העונה עם 68 תאקלים כוללים ו-13 סאקים.
בזכות ביצועיו המרשימים, וואט דורג במקום ה-93 ברשימת 100 השחקנים הטובים ביותר באותה עונה ב-NFL.
את עונת 2019 פתח וואט נגד סיאטל סיהוקס.
באותו משחק וואט ביצע 6 תאקלים כוללים וסאק כנגד הקוורטרבק ראסל וילסון.
בסופה של אותה עונה, וואט כבר ביסס את מעמדו כאחד מהשחקנים הטובים בעמדתו עם 14.5 סאקים ו8 פאמבלים שנכפו על יריביו, כאשר הוא מוביל את חטיבת ה-AFC.
וואט אף נבחר לפרו בול של אותה עונה והגיע למקום ה-25 ברשימת 100 השחקנים הטובים ביותר באותה עונה ב-NFL.
בעונת 2020 אחיו של וואט, דרק, הצטרף גם הוא לפיטסבורג סטילרס.
במשחק הראשון שלו באותה עונה, וואט ביצע אינטרספשן אחד, כאשר קבוצתו ניצחה 16–26 את ניו יורק ג'איינטס.
את העונה קבוצתו של וואט סיימה במאזן 4–12 והעפילה לפלייאופס של אותה עונה.
הקבוצה הפסידה במשחקה הראשון כנגד קליבלנד בראונס, שנחשבה האנדרדוג באותו משחק, בתוצאה 37–48.
ודרק ושניהם משחקים בליגת ה-NFL, כאשר דרק משחק בקבוצה שבה טי.
ג'יי משחק, פיטסבורג סטילרס וג'יי.
ג'יי שיחק עד כה ביוסטון טקסאנס אך שוחרר וכרגע הוא שחקן חופשי.
טטרמטר יאמבי הוא מערכת מקצב בשירה המתייחס לשורה המורכבת מארבע רגליים אמביות.
המונח מבוסס על שיטת המדידה הכמותית הנוהגת בניתוח שירה יוונית הקלאסית, שבו "אמבר" מורכבת מהברה קצרה ואחריה הברה ארוכה.
המונח אומץ על מנת לתאר את המד המקביל בפסוק הדגיש-סילבי, כפי שהורכב באנגלית, גרמנית, רוסית ושפות אחרות.
כאן, "iamb" מתייחס להברה לא מודגשת ואחריה הברה מודגשת.
שורה של טטרטרמטר איאמבי מורכבת מארבע רגליים כאלה ברציפות:da DUM da DUM da DUM da DUM
(כריסטופר מרלו, " הרועה הנלהב לאהבתו")
(עמנואל שיקאנדר, ליברטו ל"חליל הקסם")
(שורת הפתיחה של אדון עולם)
ויליאמס הוא כדורסלן אמריקאי, המשחק בעמדת הרכז במכבי ראשון לציון.
בשלוש השנים הראשונות שלו באוניברסיטת נורת'איסטרן, היה ויליאמס שחקן רוטציה שלפניו שיחקו קווינסי פורד ודייוויד ווקר.
בשנתו האחרונה, הוא נבחר לשחקן השנה של ה-CAA.
ויליאמס הוביל את המחוז עם ממוצעים של 21.6 נקודות למשחק והיה השני בליגה בדקות למשחק עם 38.1. ב-16 בפברואר, ויליאמס קלע שיא קריירה של 33 נקודות בניצחון על אלופת העונה הסדירה, אוניברסיטת צפון קרוליינה ווילמינגטון.
בשנת 2017, לאחר שלא נבחר בדראפט ה-NBA, הצטרף ויליאמס לשארלוט הורנטס עבור מחנה האימונים שלהם, אך ב-13 באוקטובר הוא שוחרר מהקבוצה.
עשרה ימים לאחר מכן, הוא חתם בגרינסבורו סווארם מליגת הפיתוח של ה-NBA.
בקבוצה שיחק ויליאמס 37 משחקים, בהם העמיד ממוצעים של 8.8 נקודות, 2.5 ריבאונדים ו-2.8 אסיסטים ב-19.2 דקות.
ב-18 במאי 2018, חתם ויליאמס בסנטרוס דה אגואדה.
שלושה ימים לאחר מכן, ויליאמס רשם שיא קריירה של 24 נקודות בהופעת הבכורה שלו, יחד עם 4 ריבאונדים ו-7 אסיסטים במהלך ההפסד 116–123 לקפיטנס דה ארסיבו.
ב-5 ביולי 2018, ויליאמס חתם לשנתיים במועדון הכדורסל אוסטנדה מהליגה הבלגית.
ב-22 בינואר 2019, ויליאמס רשם שיא עונתי של 21 נקודות, ב-7 מ-14 מהשדה, יחד עם 3 ריבאונדים במהלך הניצחון 62–82 על מדי ביירוית.
ב-49 משחקים בקבוצה, הוא העמיד ממוצעים של 11.3 נקודות, 2.3 ריבאונדים ו-2.8 אסיסטים למשחק.
ויליאמס זכה עם קבוצתו באליפות בלגיה, כמו גם הגיעו לרבע גמר היורופקאפ, שם בסופו של דבר הודחו על ידי פלקנסטרו וארזה.
ב-8 ביולי 2019, חתם ויליאמס לעונה בהפועל באר שבע מהליגה הישראלית.
ב-12 באוקטובר 2019, ויליאמס השווה את שיא הקריירה שלו עם 24 נקודות, כשהוא קולע ב-9 מ-15 מהשדה, יחד עם 4 אסיסטים במהלך ההפסד 69–75 למכבי ראשון לציון.
הוא העמיד ממוצעים של 18.8 נקודות, 2.8 ריבאונדים ו-4.8 אסיסטים למשחק בליגה.
ב-10 באוגוסט 2020, ויליאמס חתם לעונה בונולי קרמונה מהליגה האיטלקית.
ב-8 באוגוסט 2021, ויליאמס חזר לישראל וחתם לשנתיים במכבי ראשון לציון.
ג'יי." ברמבל הוא כדורגלן אנטיגואי המשחק בעמדת הקשר האחורי בקבוצת דובר את'לטיק מהנשיונל ליג ובנבחרת אנטיגואה וברבודה.
ברמבל החל לשחק כדורגל במחלקת הנוער של ג'ילינגהאם.
ב־4 בפברואר 2019 הצטרף לדיל טאון למשך 28 ימים.
ב-31 במאי 2019 חתם על החוזה המקצועני הראשון שלו בג'ילינגהאם.
ב-1 בנובמבר 2019 הצטרף לאיסט גרינסטיד טאון.
הוא ערך שבע הופעות ליגה במועדון, בהן הבקיע שני שערים.
ב-22 בפברואר 2020 הושאל לסיטינגבורן.
ב-24 ביוני 2020 שוחרר ברמבל מג'ילינגהאם מבלי ששיחק בקבוצה הראשונה של המועדון.
ב-24 באוגוסט 2020 חתם ברמבל בדובר את'לטיק מהנשיונל ליג.
ב-21 במרץ 2018 ערך ברמבל את הופעת הבכורה שלו בנבחרת אנטיגואה וברבודה, בניצחון 3-2 על נבחרת ברמודה במשחק ידידות.
בשנת 2021 הוא השתתף במשחק של הנבחרת במוקדמות של מונדיאל 2022.
"טי-שרט" הוא שיר שבוצע בידי הלהקה הישראלית ג'יין בורדו, ויצא לאור ב-25 בינואר 2022.
השיר נכתב בידי סולנית הלהקה דורון טלמון והולחן בידי טלמון ובן-זוגה וחברה ללהקה מתי גלעד.
בשיר מספרת טלמון על ילדותה.
השיר יצא בצירוף קליפ שבוים בידי עומר אלוני.
מבקר המוזיקה יוסי חרסונסקי סקר את השיר בחיוב, והעניק לו שלושה וחצי כוכבי זהב מתוך חמישה.
טטרלוגיה היא יצירה המורכבת מארבע יצירות נפרדות.
מקור השם בתיאטרון האטקי, שבו טטרלוגיה הייתה קבוצה של שלוש טרגדיות ולאחריהן מחזה סאטיר, כולם מאת מחבר אחד, שהוצגו ברציפות בדיוניסיה במסגרת תחרות.
"טטרטוך" (Tetrateuch) הוא שם מקובל לארבעת הספרים הראשונים של התנ"ך.
יחד עם ספר דברים, הם מכונים ביחד "חומש" (Pentateuch) התורה.
"טינטיטיבים" (Tintitives) מאת אנטיפון (Antiphon of Rhamnus) שהוא סוג של ספר לימוד לנואמים אטיים.
כל ספר מורכב מארבעה נאומים: נאום הפתיחה של התובע, הנאום הראשון של ההגנה, תשובת התובע, ומסקנתו של הנאשם.
ידוע ששלוש מהטטרלוגיות שלו שרדו.
כתבי אפלטון חולקו באופן מסורתי לתשע טטרלוגיות, כולל כמה יצירות שכיום מהימנותן מוטלת בספק.
ה"הנריאד" (Henriad), הוא כינוי לשתי טטרלוגיות של מחזות היסטוריים מאת ויליאם שייקספיר.
הראשונה מורכבת מטרילוגיית הנרי השישי (חלק ראשון, שני, ושלישי) יחד עם ריצ'רד השלישי, והשנייה, המכונה כיום "פריקוול", מורכבת מריצ'רד השני, הנרי הרביעי חלק ראשון וחלק שני, והנרי החמישי.
קלארק ים הפריון 1969–1971 יוקיו מישימה הרביעייה 1978–2002 א"ס בייאט ספר השמש החדשה 1980–1983 ג'ין וולף רביעיית בורו 1980–1988 פראמודיה עננטה טור סדרת חניבעל לקטר 1981–2006 תומאס האריס רביעיית אל.
הוקר היא סדרת דרמה משטרתית אמריקאית ששודרה במקור ברשת ABC בין ה-13 במרץ 1982 עד 28 במאי 1986, ובהמשך ברשת CBS בין ה-25 בספטמבר 1985 עד 28 במאי 1986.
עלילת הסדרה מתמקדת בשוטר הוותיק והמסור תומאס ג'פרסון "טי.
ג'יי." הוקר (מגולם על ידי ויליאם שאטנר) אשר מאמן שוטרים חדשים במחלקת המשטרה של מחוז לוס אנג'לס.
חניכיו לאורך הסדרה כוללים את וינסנט רומנו, סטייסי שרידן, ומאוחר יותר גם את ג'ים קוריגן.
לאורך הסדרה הוקר וצוותו מפטרלים ברחובות לוס אנג'לס ועוסקים במרדפים אחר פושעים שונים.
ויליאם שאטנר בתפקיד הסמל תומאס ג'פרסון "טי.
ג'יי." הוקר (עונות 1–5), שוטר ותיק וקשוח אשר אחראי על הכשרתם של שוטרים חדשים במחלקה.
אדריאן זמד בתפקיד השוטר וינסנט "וינס" רומנו (עונות 1–4), שוטר צעיר ושאפתן
אפריל קלאו בתפקיד השוטר ויקי טיילור (עונה 1), שוטר צעיר.
הת'ר לוקליר בתפקיד הקצינה סטייסי שרידן (עונות 2–5), שוטרת נחושה ובתו של קפטן דניס שרידן.
ריצ'רד הרד בתפקיד קפטן דניס שרידן (שחקן קבוע בעונות 1–2, שחקן אורח מעת לעת בעונות 3–4), המפקד של מחלקת המשטרה של מחוז לוס אנג'לס ואביה של סטייסי.
ג'יימס דארן בתפקיד השוטר ג'ים קוריגן (עונות 2–5), שוטר מיומן אשר עובד לצד סטייסי שרידן.
יו פארינגטון בתפקיד הבלש סגן פיט אובריאן (עונות 3–5), בלש בכיר שעובד יחד עם טי.
בשנת 2005 העונה הראשונה והעונה השנייה יצאו לשווקים במהדורת DVD.
בשנת 2017 כל עונות הסדרה יצאו לשווקים במארז DVD.
גאיוס פּיוס אֶסוביוס טֶטריקוס היה אציל גאלו-רומי ששלט כקיסר האימפריה הגאלית בין השנים 271 ל-274 לספירה.
במקור הוא היה praeses (מושל פרובינקיה) של גאליה אקוויטניה והפך לקיסר לאחר רצח הקיסר ויקטורינוס בשנת 271, בתמיכת אמו של ויקטורינוס, ויקטוריה.
במהלך שלטונו, הוא התמודד עם לחץ חיצוני מצד פושטים גרמאנים, שבזזו את החלקים המזרחיים והצפוניים של האימפריה שלו, ואת האימפריה הרומית, שממנה פרשה האימפריה הגאלית.
הוא התמודד גם עם לחץ פנימי גובר, שהוביל אותו להכריז על בנו, טטריקוס השני, בתואר "קיסר" בשנת 273 וייתכן שהיה קיסר שותף בשנת 274, אם כי נושא זה נתון במחלוקת.
הקיסר הרומי אורליאנוס פלש בשנת 273 או 274, מה שהוביל לקרב שאלון (274) , בו נכנע טטריקוס.
ישנה מחלוקת בשאלה אם כניעה זו הייתה תוצאה של הסכם סודי בין טטריקוס לאורליאנוס או שהכניעה הייתה הכרחית לאחר תבוסתו.
אורליאנוס חס על טטריקוס, ומינה אותו לסנאטור ולמושל (corrector) של לוקאניה וברוטיום .
טטריקוס מת מסיבות טבעיות מספר שנים לאחר שנת 274.
המקורות הראשוניים לאימפריה הגאלית הם דלים.
המקורות בני הזמן האמינים ביותר הם אורליוס ויקטור ואוטרופיוס, אם כי הם קצרים ונחשבים כמסתמכים על החיבור ההיפותטי האבוד Enmannsche Kaisergeschichte ("היסטוריה של הקיסרים של אנמן", Alexander Enmann).
מקור מידע מרכזי הן סקירות קצרות מאת סופרים לטיניים מסוף המאה ה-4, אשר הסתמכו בחלק ניכר מהמידע שלהם על ה-"Kaisergeschichte".
זוסימוס וזונאראס חושפים מידע חשוב בנוגע לאימפריה הגאלית במשפטים קצרים, תוך הסתמכות על חיבוריו האבודים ברובם של דקסיפוס.
מקור עיקרי נוסף לטטריקוס הן רמיזות מפוזרות מהספר הראשון בחיבורו של זוסימוס.
מקור נוסף הוא מידע שנאסף ממטבעות רבים למדי שהוטבעו על ידי הקיסרים הגאלים.
כמו כן, הביוגרפיות של הקיסרים ב"היסטוריה אוגוסטה" מספקות שפע של פרטים בנוגע לאימפריה הגאלית, כאשר טטריקוס מופיע בחיבור כאחד מ"שלושים הטיראנים"; עם זאת, חיבור זה אינו מהימן באופן כללי.
כך למשל, בהיסטוריה אוגוסטה נאמר כי טטריקוס הוכר כקיסר בהיספניה, אך היסטוריונים מודרניים דחו זאת.
אורליוס ויקטור ואוטרופיוס, המעצבים את ההשקפה המסורתית, תיארו את טטריקוס כ"אזרח" ולא כ"קיסר-חייל", ולכן טענו שהוא לא היה מוכן לשלוט בזמן חירום, והסבירו מדוע הוצב במקור באקוויטניה הגאלית בתקופתו כמושל, ולא בריין.
עם זאת, ייתכן שמסורת "אזרחית" זו מושפעת מתעמולתו של הקיסר אורליאנוס, שכן ויקטוריה השקיעה סכומי כסף משמעותיים כדי לראותו ממונה לקיסר, כדי להבטיח את מעמדה שלה, ואקוויטניה הייתה פרובינקיה משמעותית, הגובלת מכל עבר באזורים (גאליה נארבוננסיס והיספניה) שהיו מאוימים, או שנכבשו לאחרונה על ידי רומא.
תפקיד כזה חייב יכולת הן אדמיניסטרטיבית והן צבאית, וטטריקוס הוכיח את עצמו כמפקד מוכשר נגד הגרמאנים.
מקורות אפיגרפיים מספקים גם הם מידע.
עם זאת, השימוש בכתובות מונומנטליות לתצוגה פומבית של האימפריה הרומית היה בדעיכה בתקופה זו, ורבות מהן אינן מתוארכות.
14 כתובות הנושאות את שמו של טטריקוס נמצאו בגאליה.
הללו נמצאו בשני אזורים שביניהם רצועה אנכית שבה נמצאו כתובות הנושאות את שמו של אורליאנוס, שנכתבו לאחר כניעתו של טטריקוס.
היכן שנמצאו הכתובות של אורליאנוס לא נמצאו כתובות של טטריקוס.
ישנן חמש כתובות נוספות הנושאות את שמו של טטריקוס, שהתגלו בבריטניה.
האימפריה הגאלית הייתה מדינה שהורכבה מהפרובינקיות הרומיות בריטניה, היספניה, גאליה וגרמאניה הרומית, אשר התנתקה מהאימפריה הרומית בתקופת שלטונו של הקיסר הרומי גליאנוס.
גליאנוס הפך לקיסר לאחר שאביו, הקיסר ולריאנוס, נשבה על ידי הסאסאנים בשנת 260. שלטונו של גליאנוס התקיים במהלך משבר המאה ה-3 (235–284), תקופה של מאבקי כוח פוליטיים וצבאיים עזים.
גליאנוס הוצף בבעיות רבות, כולל מספר חומסני שלטון, כמו גם התקפות בבלקן ולאורך הריין על ידי שבטים שונים.
גם היספניה נפגעה, עם פשיטות מצד הפרנקים.
כתוצאה מהאיום על האימפריה, מונו מושלים מסוימים כ-dux (מנהיג) של לימס (קו גבול) שלם, ובהם המצביא פוסטומוס בשנים 258–259. מכיוון שגליאנוס לא הצליח למנוע את הפשיטות, קם פוסטומוס והכריז על עצמו כקיסר; בערך באותו הזמן, הוא רצח את סלונינוס, בנו של גליאנוס וקיסר-שותף שלו, בקולוניה (קלן של ימינו).
פוסטומוס התמקד בהגנה על האימפריה הגאלית ושיקם את הפרובינקיות.
גליאנוס ניסה לפלוש לאימפריה הגאלית פעמיים, בשנים 260 ו-265, אך נהדף בשתי הפעמים, מה שאילץ אותו לקבל את פרישתה.
למרות שלא הצליח לכבוש אותה, גליאנוס דאג להגנת האימפריה הרומית; הוא הציב את אוראולוס, מפקד צבאי, בצפון איטליה, כדי למנוע מפוסטומוס לחצות את הרי האלפים.
פוסטומוס נהרג על ידי חייליו בשנת 269 במוגונטיאקום (כיום מיינץ) בעת דיכוי מרד של חומסן השלטון לייליאנוס, משום שלא התיר להם לבזוז את העיר.
לאחר שהצבא הרג את פוסטומוס, בחרו החיילים בקצין מרקוס אורליוס מריוס כקיסר גאלי.
בעוד שההיסטוריונים הרומאים אורליוס ויקטור ואוטרופיוס, טוענים שמריוס מלך רק יומיים לפני שנהרג על ידי ויקטורינוס, שכיהן כמפקד המשמר הפרטוריאני שלו תחת פוסטומוס, מספר המטבעות שהנפיק מריוס מצביע על כך שהוא שירת בתפקיד זמן רב יותר, תקופה של כשלושה חודשים.
ויקטורינוס הכריז על עצמו כקיסר באמצע שנת 269 באוגוסטה טרוורורום (כיום טריר), יומיים לאחר שהרג את מריוס.
שלטונו של ויקטורינוס הוכר על ידי הפרובינקיות בריטניה וגאליה, אך לא על ידי אלו של היספניה.
גאיוס פיוס אסוביוס טטריקוס, המכונה בדרך כלל טטריקוס הראשון, נולד בגאליה, בתאריך לא ידוע, למשפחה ממוצא גאלי.
לפי אורליוס ויקטור (קיסרים לג 14), משפחתו הייתה בעלת ייחוס.
מעט ידוע על תחילת חייו, אולם הוא הפך לסנאטור ולפי אוטרופיוס (ברוויאריום ט 10), כיהן בתפקיד מושל פרובינקיה גאליה אקוויטניה (praeses provinciae Aquitaniae), כיום בדרום מערב צרפת, בשנת 271. בתחילת שנת 271, נרצח הקיסר ויקטורינוס בקולוניה על ידי אטיטיאנוס (Attitianus), קצין בצבא הגאלי, לכאורה משום שפיתה את אשתו של אטיטיאנוס.
באביב 271 הכריז הצבא על טטריקוס, בהיעדרו, כקיסר, סמוך לבורדיגאלה (כיום בורדו).
מכיוון שטטריקוס היה מושל גאליה אקוויטניה, ויקטוריה כנראה שלטה במשך מספר שבועות מקולוניה לפני שטטריקוס תפס את השלטון, וייתכן שהנפיקה מטבעות המאללים את ויקטורינוס במהלך תקופה זו.
האימפריה הגאלית העתיקה את המסורות המנהליות הקיסריות הרומיות, וכך כל קיסר גאלי אימץ תואר שליט רומי עם עלייתו לשלטון; לאחר שהפך לקיסר, אימץ טטריקוס את תואר השליט: "אימפרטור קיסר גאיוס פיוס אֶסוביוס טטריקוס אוגוסטוס".
בביוגרפיה של הקיסר אורליאנוס בהיסטוריה אוגוסטה, נכתב כי טטריקוס העלה את בנו לדרגת "אימפרטור", אולם לא אורליוס ויקטור ולא אוטרופיוס מזכירים אירוע כזה.
בתקופת שלטונו של טטריקוס, האיומים העיקריים על האימפריה הגאלית הגיעו מהאימפריה הרומית ומהעמים הגרמאניים.
טטריקוס נאלץ להתמודד גם עם התנגדות בתוך הצבא והממשלה.
טטריקוס הוכר כקיסר על ידי כל גאליה - למעט גאליה נארבוננסיס, שנכבשה חלקית מחדש על ידי פלקידיאנוס , מצביא תחת הקיסר הרומי קלאודיוס גותיקוס - ובריטניה.
הוא לא הוכר על ידי הפרובינקיות של היספניה, כולל היספניה בייטיקה (Baetica), לוסיטניה והיספניה טארקוננסיס, שסירבה קודם לכן להכיר בוויקטורינוס כקיסר, וגם לא על ידי העיר ארגנטורטום (כיום שטרסבורג) בגרמאניה.
הפרובינקיות שלא הכירו בטטריקוס בחרו במקום זאת להכיר באורליאנוס, שהוכרז כקיסר רומא בספטמבר 270 בסירמיום שבפאנוניה.
בתקופת שלטונו של טטריקוס, העמים הגרמאניים כבר הפכו תוקפניים יותר ויותר, ופתחו בפשיטות על פני הריין ולאורך החוף.
טטריקוס העביר את בירת האימפריה הגאלית מקולוניה לאוגוסטה טרוורורום בסוף שנת 271 כדי להתגונן מפני העמים הגרמאניים.
טטריקוס תקף אותם בהצלחה מסוימת, בעיקר בחלק המוקדם של שלטונו, וערך טריומף לכבוד אחד מניצחונותיו.
בהמשך שלטונו, הוא נאלץ להסיג כוחות ולנטוש מבצרים, מה שאפשר ביזה של שטחי הספר.
פשיטות גרמאניות מאוחרות יותר כמעט ולא נתקלו בהתנגדות - אחת חדרה כל כך עמוק לשטח הגאלי עד שהגיעה לנהר הלואר.
בעוד שאורליאנוס התמקד בתקיפת האימפריה התדמורית, אשר התנתקה מהאימפריה הרומית בשנת 270 תחת מלכתה, זנוביה, הצליח טטריקוס לכבוש מחדש את גאליה נארבוננסיס ואת החלקים הדרום-מזרחיים של גאליה אקוויטניה.
במהלך השנים 273–274, פאוסטינוס, מושל הפרובינקיה גאליה בלגיקה, מרד בטטריקוס, אולם מרידתו דוכאה במהירות.
בערך בתקופה זו, ערך טטריקוס גם קווינקנאליה (quinquennalia), משחקים ציבוריים שהתקיימו מדי ארבע שנים.
לאחר שאורליאנוס הצליח לכבוש מחדש את האימפריה התדמורית, הוא הפנה את תשומת לבו לאימפריה הגאלית, והחל בהכנות לפלישה בשנת 273. בתחילת שנת 274, החל אורליאנוס לצעוד לצפון גאליה, בעוד טטריקוס הוביל את חייליו דרומה מאוגוסטה טרוורורום כדי לפגוש אותו.
צבאותיהם של אורליאנוס וטטריקוס נפגשו בפברואר או במרץ 274 בקרב ליד שאלון, כיום בצפון מזרח צרפת.
המשמעת הגבוהה יותר של הכוחות הרומיים, יחד עם הפיקוד הצבאי הרב יותר של אורליאנוס, היטו את הקרב הקשה לטובת הרומאים, ומורל הכוחות הגאליים נשבר.
צבאו של טטריקוס הובס, וטטריקוס נכנע מיד לאחר תבוסתו או מאוחר יותר; התאריך האפשרי האחרון לכניעתו היה מרץ 274, כאשר בתי המטבעה הגאליים עברו מהטבעת מטבעות של טטריקוס הראשון והשני למטבעות של אורליאנוס.
מקורות רומיים מסוימים, ובהם אורליוס ויקטור, אוטרופיוס, היסטוריה אוגוסטה, ואורוסיוס מדווחים שטטריקוס כבר ערך עסקה עם אורליאנוס, והציע להיכנע בתמורה לתבוסה מכובדת וללא עונש.
עם זאת, היסטוריונים מודרניים מאמינים שזהו תוצר של תעמולה אימפריאלית רומית; אורליאנוס, שניסה לייצב את האימפריה השברירית שלו, הפיק תועלת מהסיפור שטטריקוס תכנן לבגוד בצבאו, שכן אז חייליו יהיו פחות צפויים להתקומם שוב.
טטריקוס עבר למחנה אורליאנוס בקיץ 274.
עם כניעתו של טטריקוס, הצטרפה האימפריה הגאלית מחדש לאימפריה הרומית, שחזרה לגבולותיה הקודמים.
בסתיו 274 ערך אורליאנוס מצעד ניצחון ברומא, שכלל מרכבות רבות; עשרים פילים; מאתיים חיות, כולל נמרים, ג'ירפות ואיילים; שמונה מאות גלדיאטורים; ושבויים מעמים ברברים שונים.
מנהיגי שתי המדינות הבדלניות, טטריקוס מהאימפריה הגאלית וזנוביה מהאימפריה התדמורית, הוצגו בתהלוכת ניצחון זו, יחד עם טטריקוס השני; טטריקוס ובנו לא הושמו בשלשלאות במהלך צעידתם, אלא אולצו ללבוש מכנסיים גאליים .
אורליאנוס חנן את שלושתם והפך את טטריקוס לסנאטור ו"קורקטור" (מושל) של לוקאניה וברוטיום, אזור בדרום איטליה, או אף של רובה של איטליה.
בביוגרפיה של טטריקוס בהיסטוריה אוגוסטה מצוין שהוא הפך למושל לוקאניה, אך בביוגרפיה של אורליאנוס בקובץ זה מצוין שהוא מונה למושל איטליה.
קיימות עדויות אפיגרפיות למושלי איטליה שקדמו לטטריקוס, בעוד שהעדות האפיגרפית הראשונה ל"קורקטור" של אזור קטן יותר מגיע משנת 283 בערך, עשר שנים לאחר שאורליאנוס מינה את טטריקוס ל"קורקטור".
בגלל הסתירות בתוך ההיסטוריה אוגוסטה, דעתם של חוקרים מודרניים חלוקה.
מספר שנים לאחר מכן מת טטריקוס מסיבות טבעיות באיטליה.
לא ידועה שנת מותו, אך נראה כי האריך ימים.
מטבעות האוראוס מזהב שהונפקו בתקופת שלטונו של טטריקוס מתחלקים למספר סוגים.
שבעה מטבעות ששרדו מציגים את דמותו בצד הקדמי, כאשר בצדדים האחוריים הוא רוכב על סוס, אוחז בענף זית ובשרביט, וכן תיאורים שונים של אלים עומדים, ובהם: אייקוויטס, יופיטר, לייטיטיה , פאקס, פידס וספס .
באחד מהם מופיעות פניו בצד הקדמי ודמות של הילריטס עומדת בצד האחורי.
באחר מופיע ראשו בצד הקדמי ותיאור של האלה הרומית ויקטוריה הולכת ימינה בצד האחורי.
ישנם שני סוגי אוראוס שתיארו את טטריקוס הראשון ואת טטריקוס השני יחד; שניהם מציגים תמונות בהן הם מופיעים זה לצד זה בצד הקדמי, כאשר לאחד יש אייטרניטס עומד בצדו האחורי ולשני יש פליקיטס עומד.
קווינאריוס (מטבע כסף) נדיר שהונפק בתקופת שלטונו של טטריקוס כולל תמונה שלו בצדו הקדמי, ובצדו האחורי תמונה של ויקטוריה עומדת כשרגלה על גלובוס.
רוב המטבעות שהוטבעו בתקופת שלטונו של טטריקוס היו באיכות ירודה; מטבע אנטוניניאנוס שלו הכיל תכולת כסף כה נמוכה עד שקל היה לייצר חיקויים, מה שהוביל להצפה של השוק בזיופים .
מטבעות האימפריה הגאלית אינם מעידים על משחקים או פסטיבלים ציבוריים, כפי שהיה נפוץ באימפריה הרומית, אם כי מאמינים שמשחקים ופסטיבלים דומים נערכו.
יש מספר הנפקות של מטבעות שבהם ראשו של הקיסר פונה שמאלה, ולא ימינה כרגיל.
ייתכן שהללו היו תרומות שניתנו לחיילים עם עלייתו לכס הקיסרות או לקונסולאט, בהתאם לציפיות התקופה.
גאיוס פּיוס אֶסוביוס טֶטריקוס , הידוע בשם טטריקוס השני (נולד בסביבות שנת 245 לספירה), היה בנו ויורשו של טטריקוס הראשון, קיסר האימפריה הגאלית בין השנים 271 ל-274 לספירה.
כמו כן, הוא צורף רשמית אל מסדרי הכוהנים לאלים החשובים, וגם כונה בתואר "פרינקפס יובנטוטיס" (princeps iuventutis), כלומר, הראשון בנוער שוחרי האימפריום.
בשנת 274 כיהן כקונסול, לצד אביו.
לאחר תבוסתו והדחתו של אביו בסתיו 274 על ידי הקיסר הרומי אורליאנוס, הוא ואביו הובלו כשבויים בטריומף (מצעד ניצחון) של אורליאנוס ברומא, אך הקיסר חס על חייהם.
על פי מקורות מסוימים, לטטריקוס השני נשמר מעמדו הסנאטורי, וקרוב לוודאי שלאור ניסיונו, התרחק מן העשייה הפוליטית ברומא..
טי רקס הייתה להקת רוק בריטית בהנהגתו של מארק בולאן.
הלהקה נוסדה בלונדון של שנות ה-60 של המאה ה-20 והייתה לאחת מלהקות הגלאם רוק המצליחות של שנות ה-70.
היא החלה את דרכה תחת השם "טירנוזאורוס רקס" וניגנה בעיקר מוזיקת פולק.
עם כניסת שנות ה-70 והתפתחות ז'אנר הגלאם-רוק קיצרה הלהקה את שמה ונודעה בשם טי רקס.
טי רקס נוסדה בשנת 1967 על ידי מארק בולאן.
בתחילה מנה ההרכב ארבעה חברים, אך כבר לאחר הופעתם הראשונה קמו מחלוקות בין החברים ושניים מהם החליטו לעזוב.
ההרכב הפך למעשה לצמד – מארק בולאן כסולן וגיטריסט בליוויו של סטיב טוק על כלי ההקשה.
הסגנון המוזיקלי של הלהקה בתקופה ראשונית זו התאפיין בפשטות פולקית ספוגה בהשפעות מהמיתולוגיה הטולקינאית עם מחוות קלות לזמרי הרוקבילי, אדי קוקרן וג'ין וינסנט.
עד שנת 1968 הספיקה הלהקה לצבור הצלחה מתונה במכירות תקליטים והשמעות רדיו, בעיקר בזכות עזרתו של שדרן הרדיו ג'ון פיל איתו התיידדו החברים בתחילת דרכם.
אולם תמיכתו של פיל בלהקה הייתה גם לעוכריה, שכן מבקרי מוזיקה שונים מטעם מגזיני המוזיקה הבריטיים נטו להרים גבה לנוכח חשיפת היתר שקיבלה בתוכנית הרדיו שלו.
בשנת 1969 החלו שני חברי הלהקה להתרחק זה מזה.
בולאן העדיף לחיות חיים שקטים ושלווים עם בת-זוגו בעוד טוק נמשך לסצנה המחתרתית של לונדון באותה תקופה, התמכר לסמים ועבר לחיות בקומונה.
הצמד נפרד סופית לאחר סיבוב הופעות כושל בארצות הברית, במהלכו נאלצה הלהקה השקטה לנגן לצידן של להקות רוק רועשות כמו הסטוג'ס.
עם החזרה לבריטניה, החליף את מקומו של טוק נגן בונגו בשם מיקי פין.
השניים חלקו ביניהם כימיה טובה ונשארו ביחד עד שנת 1975.
עם הצטרפותו של פין החלה הלהקה להתנסות בשימוש גם בגיטרה חשמלית ובצליל "רוקיסטי" יותר.
השינוי הגיע לשיאו עם הסינגל King of the Rumbling Spires שהתאפיין ברמת הפקה גבוהה יותר, בשילוב עם מילים פשוטות יותר שכתב בולאן ושימוש בלהקת רוק מלאה.
ב-יוני 1970 הופיעה הלהקה לעיני 100,000 איש בפסטיבל הרוק בפארק קרלינגן, (Stamping Ground Festival) על יד העיר רוטרדם שבהולנד לצד להקות כמו פינק פלויד, סנטנה, ג'פרסון איירפליין והבירדז.
בספטמבר של אותה שנה הם הופיעו בפסטיבל גלסטונברי הראשון.
בשנת 1970 הושלם המעבר לגיטרות חשמליות והלהקה הוציאה את אלבומה הראשון תחת השם המקוצר "טי רקס".
השינוי הוכיח עצמו כיעיל כאשר הסינגל הראשון מתוך האלבום, Ride A White Swan הגיע למקום ה-2 במצעד הבריטי, ובעקבותיו נכנס האלבום (שכלל לא כלל את הסינגל) לעשרת הגדולים במצעד האלבומים הבריטי בתחילת 1971.
לאחר מכן הוציאה הלהקה את הסינגל Hot Love מתוך האלבום, וזה נכנס למקום הראשון במצעד.
בעקבות ההצלחה הוחלט לצרף חברים נוספים ללהקה, כדי לאפשר את היציאה לסיבוב הופעות.
הבסיסט סטיב קארי והמתופף ביל לג'נד גויסו במהרה למשימה והלהקה החלה בסיבוב הופעות להגדלת הקהל, שבשלב זה הורכב ברובו מבני נוער שהחליפו את הקהל ההיפי של טירנוזאורוס רקס.
אשתו של אמרגן הלהקה הוסיפה לבולאן איפור מנצנץ (גליטר) מתחת לעיניים לפני אחת מהופעותיו בתוכנית טופ אוף דה פופס, מהלך שלטענת רבים הוביל ללידתו הרשמית של סגנון הגלאם רוק, לכל הפחות בבריטניה (יש הטוענים שהיה זה דווקא אליס קופר שייסד את הסגנון בהופעותיו בבגדי נשים).
המעבר לגיטרות חשמליות גרם לבולאן לכתוב לשירי הלהקה טקסטים בעלי אופי מיני, להבדיל מהאופי המיתולוגי של טירנוזאורוס רקס, וגרם ללהקה לאבד רבים ממעריציה ההיפים שהכריזו עליה כממוסחרת.
אלבומה השני של הלהקה תחת השם טי רקס, שיצא בשנת 1971, היה להצלחה מסחרית גדולה והגיע למקום הראשון במצעד הבריטי.
האלבום כלל את הסינגל Get It On שהפך לשיר המפורסם והמצליח ביותר של הלהקה, והיה גם לאחד משירי הגלאם רוק היחידים שהצליחו גם במצעדים בארצות הברית.
באמצע שנות ה-70 חלה דעיכה בהצלחת הלהקה והחברים השונים החלו לעזוב.
בולאן התגרש מאשתו שהייתה גם אמרגנית הלהקה, והחל מערכת יחסים עם הזמרת גלוריה ג'ונס האחראית לגרסת המקור לשיר Tainted Love של להקת סופט סל.
לאחר מספר אלבומים כושלים שהוציא לבדו, התעצם קומפלקס הנפוליאון ממנו סבל בולאן והוא החליט לעבור לחיי גלות במונטה קרלו וארצות הברית.
בשנת 1977, לאחר שרוב כספו אזל, הצליח בולאן להוציא אלבום אחרון שזכה להצלחה ואף החל להנחות תוכנית טלוויזיה מוזיקלית בערוץ ITV במהלכה אירח וראיין להקות פאנק שונות.
הופעתו הציבורית האחרונה של בולאן הייתה בפרק הסיום של תוכניתו, בו התארח חברו הטוב דייוויד בואי.
פחות משבוע לאחר מכן, לאחר בילוי במועדון לילה עם בת-זוגו, נהרג בולאן בתאונת דרכים בלונדון.
היה זה שבועיים בלבד לפני יום-הולדתו ה-30.
למרבה האירוניה, הייתה זו בת-זוגו של בולאן שנהגה ברכב, שכן הוא עצמו סבל מחרדת נהיגה ופעמים רבות ציין שפחד למות בתאונת דרכים, פחד שביטא יותר מפעם אחת גם במילות שיריו.
גלוריה ג'ונס שרדה את התאונה וחזרה להתגורר בביתה בארצות הברית, ביחד עם בנה המשותף עם בולאן - רולאן.
בשנת 2000 נחשפה הלהקה לקהל חדש, לאחר ששיריה שימשו בסיס עיקרי לפסקול הסרט בילי אליוט.
הלהקה השפיעה רבות על התפתחות סגנונות הפאנק רוק (Punk rock) והבריטפופ, כמו גם על להקות אינדי מודרניות המנגנות מוזיקה המושפעת מהגלאם רוק בכלל, ומטי רקס בפרט.
החומרים האקוסטיים שיצרה הלהקה בתחילת דרכה סייעו להתפתחות הרוק המתקדם וזמרי הפולק של המאה הנוכחית.
להקות רבות הקליטו גרסאות כיסוי ומחוות ללהקה, ביניהן איגי פופ, פלסיבו, באוהאוס והסמיתס שלהיטם הגדול Panic משנת 1986 מכיל קטעים מוזיקליים הלקוחים משירם של טי רקס Metal Guru.
גם להקות רוק כבד כמו AC/DC הושפעו מטי רקס, לא רק מבחינה מוזיקלית אלא גם מהטקסטים המיניים המפורשים בשירים כמו Get it On ו-Baby Strange.
הזמר פרינס הושפע אף הוא מהסגנון המיני שאפיין את הטקסטים של בולאן בשיא הקריירה, השפעה הניכרת בבירור במילות להיטיו הגדולים.
בישראל הושפעה ממנו בעיקר להקת הרוק קילר הלוהטת, שסולנה וכותב השירים שלה, יורם מארק-רייך סיפר בהזדמנויות שונות על הערצתו העיוורת בתקופת העשר'ה שלו למארק בולאן.
המספרים מייצגים את המקום הגבוה ביותר אליו הגיע האלבום\סינגל במצעד הבריטי.
Rex (מקום 21 במצעד הבריטי - אסופת שירים של טירנוזאורוס רקס בלבד)
1974 - Light of Love (יצא בצפון אמריקה בלבד)
בודהה הוא שמו של מיצב וידאו משנת 1974 של האמן אמריקאי יליד קוריאה הדרומית נאם ג'וּן פייק.
העבודה מורכבת מכן לבן עליו מונח פסל בודהה עשוי ברונזה.
אל מול הפסל מותקנת מצלמת וידאו אשר מעבירה את דמותו אל מוניטור קטן הניצב מול הדמות.
למעשה, השיקוף של הדמות במוניטור יוצר "מעגל סגור" ובו הפסל מתבונן בעצמו.
בתיאור סיטואציה כזו מובעת ביקורת על האופן התפיסה של הווידאו ושל התרבות הוויזואלית הפוסט מודרנית, ביקורת אשר הובעה גם ביצירות אחרות של פייק.
סוג ביקורת זה, המצביע על הייצוג העצמי המוגבר של המדיום הטלוויזיוני, הופיע החל מאמצע שנות השישים של המאה ה-20 בארצות הברית, אצל חוקרים כגון מרשל מקלוהן אשר טבע את האימרה "המדיום הוא המסר".
ג'יי." פורד הוא כדורסלן עבר אמריקאי ששיחק בעמדת הרכז.
פורד שיחק באוניברסיטת טקסס באוסטין, ולאחר שנתיים במכללה הוא החליט לנסות להיבחר בדראפט ה-NBA.
פורד נבחר בבחירה ה-8 של דראפט 2003 על ידי המילווקי באקס.
בעונת הרוקי שלו (2003–2004) שיחק 55 משחקים בלבד בעקבות פציעה, וממוצע הנקודות שלו למשחק באותה עונה היה 7.1.
בעונת ה-NBA הבאה הוא לא שיחק כלל בעקבות אותה פציעה.
בתחילת עונת 2006–2007 פורד הועבר לטורונטו ראפטורס בטרייד תמורת צ'ארלי וילנואבה, ובעונה זו הוא שותף ב-75 משחקים וקלע 14 נקודות בממוצע.
בעונתו השנייה בטורונטו הוא שיחק רק 51 משחקים (שוב בעקבות פציעה), וקלע 12.1 נקודות.
בתחילת עונת 2008–2009 פורד הועבר בטרייד ביחד עם ראשו נסטרוביץ' ומייסאו באסטון לאינדיאנה פייסרס תמורת ג'רמיין אוניל.
בעונתו הראשונה באינדיאנה שיחק פורד 74 משחקים וקלע בממוצע 14.9 נקודות למשחק (שיא קריירה).
בעונתו השנייה באינדיאנה הוא שוב היה פצוע, ושיחק רק 47 משחקים.
הוא קלע ממוצע של 10.3 נקודות למשחק.
בכל שנותיו ב-NBA קלע בממוצע פורד 12.1 נקודות, מסר 6.2 אסיסטים והוריד 3.3 ריבאונדים.
תיאודור ריימונד "טי אר" נייט הוא שחקן אמריקאי.
תפקידו הנודע ביותר היה כד"ר ג'ורג' אומאלי בדרמת בית החולים של רשת ABC, "האנטומיה של גריי".
הוא החל לשחק בתיאטרון המקומי בעירו בגיל 5. לאחר סיום לימודיו בבית הספר התיכון נרשם נייט לאוניברסיטת סנט תומאס במינסוטה, ממנה נשר לאחר שהחל לקבל תפקידים ראשיים בתיאטרון בו שיחק בתור ילד.
ב-2006 התעורר ויכוח בין כוכבי "האנטומיה של גריי", פטריק דמפסי ואיזאיה וושינגטון, שבמהלכו, לטענתם של נייט ואחרים, פגע וושינגטון בנייט על רקע נטייתו המינית.
בהמשך התנצל וושינגטון, באומרו "אני מאוד מצטער על מעשי והשימוש במילים הלא נכונות במהלך האירוע האחרון על הסט".
לאחר שהתקרית הופצה בתקשורת דיווח נייט בריאיון למגזין פיפל, ב-19 באוקטובר 2006, כי "אני מניח שהיו ספקות לגבי מיניותי, ואני רוצה להרגיע את השמועות המיותרות שמסתובבות בחוץ.
בעוד אני מעדיף לשמור את החיים שלי פרטיים, אני מקווה שהעובדה שאני הומו היא לא החלק המעניין ביותר שבי".
המחלוקת התעוררה מחדש לאחר שוושינגטון הכחיש כל טענותיו של נייט בזמן ריאיון ל-E!
בשטיח האדום של טקס פרסי גלובוס הזהב ב-15 בינואר 2007. יומיים לאחר מכן הופיע נייט בתוכניתה של אלן דג'נרס והצהיר שוושינגטון העליב אותו על רקע נטייתו המינית בסט "האנטומיה של גריי" ב-9 באוקטובר 2006. נייט חבר קרוב של עמיתתו לסדרה, קתרין הייגל.
כשהיה בחור צעיר עבר נייט לניו יורק והחל להופיע בברודוויי.
ב-2001 הוא הופיע בחידוש להצגה "נתפסים על חם".
בנוסף, הופיע ב-2003 כדמיס ב"טרטיף", ושיחק בהפקת האוף ברודוויי "Scattergood".
ב-2004 כיכב במחזה הדרמטי "Boy".
בתחום הטלוויזיה, נייט היה חבר צוות בסדרת הטלוויזיה קצרת הימים של נייתן ליין, "Charlie Lawrence".
ב-2005 הוא לוהק לתפקיד ד"ר ג'ורג' אומאלי, מתמחה, בדרמת בית החולים של רשת ABC "האנטומיה של גריי".
הסדרה העניקה לו מועמדות לפרס שחקן המשנה הטוב ביותר בסדרת דרמה בטקס פרסי האמי לשנת 2007.
בדצמבר 2008 דווח למגזין פיפל כי נייט ביקש לבטל את החוזה שלו בסדרה.
מאוחר יותר הסביר נייט כי עזב את הסדרה בגלל בעיית אמון בינו לבין יוצרת הסדרה, שונדה רימס.
במהדורת 2 במרץ 2009 של מגזין פיפל טענה רימס, יוצרת הסדרה, תסריטתה ומפיקתה הראשית כי טענתו של נייט הייתה שקרית.
ב-4 באוקטובר 2009 הופיע נייט לראשונה במחזמר "Parade", שהציג בלוס אנג'לס, כליאו פרנק, מנהל יהודי של מפעל לעפרונות, שהואשם ב-1913 באונס וברצח של שכירה בת 13, מארי פאגן.
ב-2010 חזר נייט לברודוויי כשהחל להופיע כג'ון במחזה של דייוויד מאמט, "A Life in the Theatre", לצד פטריק סטיוארט.
בשנת 2017 שיחק בתפקיד ג'ון אדגר הובר, בסדרה "גאון", המספרת את סיפורו של אלברט איינשטיין, לצד אניה בוקשטיין, ג'פרי ראש ואמילי ווטסון.
שיחק גם בסרט המוזיקלי "שוב שלום" לצדם של שאיין ג'קסון ונולן ג'רארד פאנק.
בשנת 2020 חזר לשחק בשני פרקים את ג'ורג' אומאלי ב"האנטומיה של גריי".
Adam the First (2024) - ג'ייקוב ג'וניור.
חוק וסדר: כוונה פלילית - ניל קולבי (2003)
חוק וסדר: מדור מיוחד - גבריאל תומאס/בריאן סמית'
כאשר אנו זורחים - צ'אד גריפין (2017)
אלוהים שלח לי בקשת חברות - גדעון (2019)
נאמנות עליונה - ריינס פריבס (2020)
Right Way to Sue - פרנקלין/דמויות שונות (2001)
Scattergood - ברנדן היליארד (2003)
יומן חוף ברייטון - יוג'ין מוריס ג'רמון (1993)
Journey's End - מחליף לדמות ג'ימי ריילי (1995)
אמדאוס - אמדאוס מוצרט (2001)
טימותי ג'וזף "טי ג'יי" קליין הוא כדורסלן אמריקאי-ישראלי המשחק בעמדת הפאוור פורוורד בהפועל אילת.
קליין הוא בנה של כדורסלנית היכל התהילה ננסי ליברמן.
לאחר ששיחק שלוש שנים כדורסל בבית הספר התיכון פלאנו ווסט בהם סיים בהצטיינות, ב-2012 התקבל קליין לאוניברסיטת ניאגרה.
כאשר המאמן ג'ו מיאליץ' עזב את המכללה עבור אוניברסיטת הופסטרה, קליין בחר לעבור לאוניברסיטת ריצ'מונד.
בריצ'מונד, קליין היה מלך הסלים של הקבוצה.
בעונתו הראשונה העמיד קליין ממוצעים של 18.6 נקודות ו-8.1 ריבאונדים למשחק.
בנוסף, מסר קליין 5.7 אסיסטים למשחק, דבר יוצא דופן עבור שחקן בגודל שלו.
בסוף השנה, נבחר קליין במקום השני בתור השחקן המצטיין של העונה.
למרות ששיחק רק שלוש עונות בריצ'מונד, קליין סיים את הקריירה שלו במקום השמיני בנקודות ושביעי באסיסטים בהיסטוריה של המכללה.
הוא השחקן היחיד בהיסטוריה של המכללה שהשיג טריפל-דאבל, הישג אותו רשם פעמיים בעונתו האחרונה בריצ'מונד.
ב-6 באוגוסט 2017, חתם קליין גלאטסראיי הטורקית.
ב-15 בנובמבר 2017, עזב קליין את הקבוצה לאחר חמישה משחקים בלבד.
ב-15 בנובמבר 2017, חתם קליין לשנתיים בהפועל חולון.
ב-23 בנובמבר 2017 קיבל קליין דרכון ישראלי ובכך שימש בליגה כישראלי.
ב-15 בפברואר 2018, זכה קליין בגביע המדינה לאחר שהפועל חולון ניצחה את מכבי תל אביב 86-84 בגמר.
ב-4 במרץ 2018, קליין רשם שיא קריירה של 16 נקודות ב-16 דקות, והוסיף 7 ריבאונדים ו-2 אסיסטים בניצחון 88–105 על מכבי אשדוד באר טוביה.
קליין סייע לחולון להגיע לגמר הליגה ב-2018, שם הפסידו למכבי תל אביב.
ב-2 ביולי 2018, קליין הצטרף למילווקי באקס במסגרת ליגת הקיץ של ה-NBA.
אך נכשל בניסיון להשיג שם חוזה.
ב-26 באוקטובר 2018, קלע קליין שיא קריירה של 17 נקודות, עם 7 מ-10 מהשדה, יחד עם 7 ריבאונדים, 5 אסיסטים ו-2 חטיפות בניצחון 72–70 על הפועל באר שבע בני שמעון.
ב-24 בינואר 2021 חתם קליין במכבי תל אביב לשנה וחצי עם אופציה לשנה נוספת.
ב-21 בינואר 2022 חתם קליין בקבוצת קפיטל סיטי גו-גו מליגת הפיתוח של ה-NBA.
ב-11 באפריל 2022 חתם קליין בקבוצת אנדורה מליגת העל הספרדית, עד לסיום העונה.
ב-26 בינואר 2023 חתם קליין בקבוצת הפועל ירושלים, עד לסיום העונה.
קליין זכה עם הקבוצה בגביע המדינה.
ב-28 ביולי 2023 חתם קליין בקבוצת הפועל אילת.
Super Cassettes Industries Private Limited ששמה המסחרי הוא T Series (טי סיריז), היא חברת מוזיקה הודית וחברת הפקות סרטים שנוסדה על ידי גולשאן קומאר ב-11 ביולי 1983. מוכרת בעיקר בזכות פסקולי הסרטים הבוליוודים ושירי הפופ ההודי שהוציאו מיוצגיה.
טי סיריז היא אחת מחברות המוזיקה ההודיות הגדולות ביותר, יחד עם זי מיוזיק וסוני מיוזיק אינדיה.
קומאר, שלפני הקמת החברה היה מוכר מיץ פירות בדלהי, ייסד את טי סיריז כחברה למכירות שירים מפסקולים של סרטים בוליוודים.
בסופו של דבר הפכה החברה לחברת הקלטות קטנה ורשומה.
הפריצה של החברה באה עם יצירת פסקול הסרט לשובר הקופות Qayamat Se Qayamat Tak שבוים על ידי אנאנד מילינד, נכתב על ידי מאג'רו סולטנפורי, והושר על ידי אמיר ק'אן וג'והי צ'אוולא.
פסקול הסרט הפך לאחד מאלבומי המוזיקה ההודיים הכי נמכרים בשנות ה-80 של המאה ה-20.
החברה הפכה לחברת מוזיקה מובילה כאשר השתחרר הסרט Aashiqui ב-1990 אשר בוים על ידי נאדים שבראן.
פסקול הסרט מכר 20 מיליון עותקים והפך לאלבום המוזיקה ההודית הנמכר ביותר בכל הזמנים.
בשנת 1997 נרצח גולשאן קומאר על ידי מאפיה בהודו.
טי סיריז ניתנה בירושה לבתו בושאן קומאר ולאחיו הצעיר קרישאן קומאר שמחזיקים בבעלות משותפת על החברה.
ערוץ היוטיוב של טי סיריז, שמעלה בעיקר טריילרים לסרטים, הוא הערוץ הנצפה ביותר ביוטיוב בכל הזמנים, עם 254 מיליארד צפיות נכון למאי 2024. לערוץ 265 מיליון מנויים, מה שמציב אותו במקום השני בעולם מבחינת רשומים (כשההפרש בינו לבין הערוץ יוטיוב הפרטי Mr.
לטי סיריז יש 29 ערוצים עם יותר מ-201 מיליון מנויים נכון לדצמבר 2021 ו-173,451,794,481 מיליארד צפיות נכון לדצמבר 2021. פיודיפאי הוציא על טי סיריז 2 דיסים, כחלק מהתחרות על התואר "היוטיובר הכי נעקב".
טי ג'יי הובאן הוא שחקן אמריקאי.
הובאן נולד בשיקגו ומגיל צעיר החל להופיע על במות.
ב-1998 שיחק מודל עירום בקומדיית המצבים "The Simple Life" של CBS, באותה שנה גם גילם הולוגרמה בסרט "בבילון 5: נהר הנשמות" המבוסס על סדרת הטלוויזיה בבילון 5.
ב-1999 הופיע בסדרה אלי מקביל.
ב-2000 הופיע בסדרה "סוף סוף סוזן" עם ברוק שילדס.
ב-2000 ו-2006 הופיע בפרקים של אופרת הסבון תשוקות בתפקידים שונים.
ב-2002 גילם דוגמן בסברינה המכשפה הצעירה.
ב-2007 שיחק בשני פרקים של היפים והאמיצים.
ב-2008 שיחק חשפן בסדרה לאס וגאס, בשנה זו גם שיחק סנטה קלאוס עם שרירים בתוכנית האירוח של ג'יי לנו.
ב-2011 שיחק, כתב והפיק את הסרט הקצר "Venice Heat" בו שיחקה בין היתר שירלי ג'ונס.
ב-2012 שיחק בסדרה מייק ומולי
הוא שיחק גם במספר פרקים של קומדיית המצבים פילדלפיה זורחת.
כדוגמן כושר ובריאות הוא הופיע בין היתר על שערי המגזינים "Muscle & Fitness" ו"Men's Fitness", הוא נחשב לאחד הדוגמנים המובילים בתחום זה והופיע על מאות מגזינים.
טראנס ג'ון קוקס הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס ה-21 של מדינת קליפורניה, בימי הקונגרס ה-116 של ארצות הברית, בשנים 2019–2021. במחוז, ששוכן בעמק סן חואקין, נמצאים המחוזות קרן ופרזנו, וכן הערים בייקרספילד, דלאנו, הנפורד וקואלינגה.
קוקס נולד בעיר וולנאט קריק שבמערב קליפורניה.
אביו הוא פרופסור להנדסה כימית שהיגר לארצות הברית מהרפובליקה העממית של סין, ואמו היא פיליפינית.
ב-1986 השלים קוקס לימודי תואר ראשון בהנדסה כימית באוניברסיטת נבדה ברינו, ולאחר קיבל תואר שני במנהל עסקים מהאוניברסיטה המתודיסטית הדרומית השוכנת בצפון-מזרח טקסס.
הוא הקים שני עסקים המתמחים בעיבוד אגוזים, וגם ניהל מיזם לפיתוח קהילתי.
בבחירות אמצע הכהונה ב-2006 התמודד קוקס לבית הנבחרים של ארצות הברית מטעם מחוז הקונגרס ה-19 של קליפורניה, אך הפסיד ליריבו ג'ורג' רדנוביץ'.
בבחירות 2018 בארצות הברית התמודד קוקס שוב לבית הנבחרים של ארצות הברית, הפעם במחוז הקונגרס ה-21 של קליפורניה.
קוקס החל את המירוץ שלו לקונגרס האמריקאי עוד ב-2017, כמתמודד בבחירות המקדימות שנערכו במפלגה הדמוקרטית לבחירת מועמד המפלגה לבית הנבחרים כנציג מחוז הקונגרס העשירי של קליפורניה מול מספר מועמדים דמוקרטיים אחרים.
עם זאת, אמיליו הורטה, המתמודד הדמוקרטי היחיד במחוז ה-21, פרש מהמירוץ בטרם מועד הגשת טופסי ההתמודדות.
קוקס פרש מהבחירות המקדימות במחוז הקונגרס העשירי והחל את התמודדותו במחוז הקונגרס ה-21.
קוקס ניצב מול דייוויד ואלאדאו, חבר בית הנבחרים המכהן ומועמד המפלגה הרפובליקנית.
בליל הבחירות, ובמשך מספר ימים לאחריו, ואלאדאו הוביל מבחינת קולות הבוחרים, אולם ספירת ההצבעות לקוקס הובילה אותו למקום הראשון ב-26 בנובמבר.
בקונגרס ה-116 של ארצות הברית, שהתכנס בינואר 2019, מכהן קוקס כחבר ועדת החקלאות ובוועדת משאבי הטבע.
בבחירות 2020 הפסיד את תקופת כהונתו השנייה לאחר שגבר עליו דייוויד ואלאדאו, אותו הדיח קוקס שנתיים קודם לכן.
קוקס מתגורר בעיר פרזנו ביד עם רעייתו קת'לין מרפי, עמה הוא חובק ארבעה ילדים.
ג'יי." מקונל הבן הוא כדורסלן אמריקאי המשחק בקבוצת אינדיאנה פייסרס מליגת ה-NBA, בעמדת הרכז.
מקונל נולד בפיטסבורג שבפנסילבניה, ולמד בתיכון "שרטירס ואלי" אשר בברידג'וויל הסמוכה.
בעונתו האחרונה כשחקן קבוצת הכדורסל של התיכון, בה אביו טים שימש כמאמן, הצטיין מקונל עם ממוצעים של 34.2 נקודות, 9.1 אסיסטים ו-8.2 ריבאונדים למשחק, והוביל את קבוצתו למאזן ניצחונות חיובי 29–2. במשחק גמר אליפות התיכונים של פנסילבניה קלע מקונל 32 נקודות, אך שרטירס ואלי הפסידה בתוצאה 63–65.
בשנת 2010 החל ללמוד באוניברסיטת דוקיין אשר בפיטסבורג, ובשתי עונותיו בקבוצת הכדורסל של האוניברסיטה העמיד ממוצעים של 11.1 נקודות, 4.9 אסיסטים, 4.1 ריבאונדים ו-2.8 חטיפות למשחק.
בקיץ 2012 עבר ללמוד באוניברסיטת אריזונה, אולם בהתאם לחוקי ליגת המכללות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות.
בשתי עונותיו עם "אריזונה ויילדקטס" שיתף פעולה עם שחקני ה-NBA לעתיד ארון גורדון, רונדיי הוליס-ג'פרסון וסטנלי ג'ונסון, ורשם ממוצעים של 9.4 נקודות ו-5.8 אסיסטים למשחק.
בשתי העונות הפסידה הקבוצה בשלב רבע גמר טורניר אליפות המכללות (NCAA Elite Eight) מול אוניברסיטת ויסקונסין, בה בלטו פרנק קמינסקי וסם דקר.
בסיום עונתו האחרונה בליגת המכללות, 2014/2015, נבחר מקונל הן לחמישיית העונה והן לחמישיית ההגנה של העונה במחוז "Pac-12".
לאחר שלא נבחר על ידי אף קבוצה בדראפט ה-NBA 2015, חתם מקונל על חוזה מובטח-חלקית בקבוצת פילדלפיה 76'.
בעונות ו- סייע לסיקסרס להשיג את המקום השלישי באזור המזרחי, כמחליפו של הרכז בן סימונס, אולם בשתי העונות הודחה פילדלפיה בחצי גמר המזרח, מול בוסטון סלטיקס וטורונטו ראפטורס, בהתאמה.
ב-4 עונותיו עם הסיקסרס פתח מקונל ב-72 מתוך 314 המשחקים בהם שותף, ורשם ממוצעים כוללים של 6.4 נקודות ו-4.7 אסיסטים למשחק.
לקראת עונת חתם מקונל באינדיאנה פייסרס, על חוזה בסך כ-7 מיליון דולר לשתי עונות.
ב-4 במרץ 2021 מקונל שבר את שיא הNBA בחטיפות למחצית כשחטף 9 חטיפות במחצית במשחק מול הקליבלנד קאבלירס.
ג'יי." שורטס השני הוא כדורסלן אמריקאי המשחק בעמדת הרכז בפנאתינאיקוס מליגת העל היוונית בכדורסל והיורוליג.
שורטס נולד וגדל באירוויין, קליפורניה, ולאחר ששיחק בבית ספר התיכון טאסטין המקומי לא קיבל הצעות למלגות מאוניברסיטאות והלך לשחק כדורסל מכללות במכללת סאדלבק, קולג' קהילתי ציבורי.
לאחר שנתיים עבר לשחק בקבוצת הכדורסל של אוניברסיטת קליפורניה בדייוויס.
ב-6 בפברואר 2018 רשם 31 נקודות, 7 אסיסטים ו-4 חטיפות בניצחון קבוצתו על לונג ביץ' סטייט אחרי הארכה כפולה.
באותה עונה העמיד ממוצעים של 15.2 נקודות, 4.3 אסיסטים ו-2 חטיפות למשחק, ובתום העונה זכה בפרס שחקן העונה באזור ביג וסט.
לאחר שלא נבחר בדראפט ה-NBA 2019 חתם שורטס לעונה אחת בוונטספילס הלטבית.
ב-30 ביולי 2020 חתם בהמבורג טאוורס מהבונדסליגה.
ב-28 ביולי 2021 חתם בקריילסהיים מרלינס, גם היא מהליגה הגרמנית, ובתום עונת זכה בתוארי מלך הסלים ושחקן ההתקפה הטוב ביותר בבונדסליגה, על אף שקבוצתו סיימה במקום התשיעי בלבד בליגה, וסיים כמלך הסלים של היורופקאפ עם 17.6 נקודות למשחק.
שורטס נשאר בבונדסליגה גם בעונת , וב-22 ביוני 2022 חתם בטלקום בון.
את העונה הסדירה סיימה הקבוצה במקום הראשון בטבלה, ושורטס זכה בתואר ה-MVP של הבונדסליגה.
במקביל הוביל שורטס את קבוצתו לזכייה בליגת האלופות בכדורסל, תוך שהוא קולע 29 נקודות בניצחון 77–70 בגמר על הפועל ירושלים ומוביל את קבוצתו לזכייה בתואר ראשון בהיסטוריית המועדון.
בשל כך זכה שורטס בתוארי ה-MVP של הפיינל פור ושל ליגת האלופות כולה.
ב-8 ביולי 2023 חתם שורטס, יחד עם מאמנו בבון תומאס איסלו, בפריז בסקטבול מליגת העל הצרפתית בכדורסל.
בעונת הוא זכה עם פריז בגביע הליגה הצרפתית בכדורסל וביורוקאפ והעפיל עימה לגמר הליגה הצרפתית.
בנוסף הוא נבחר ל-MVP של היורוקאפ, MVP של גמר היורוקאפ, MVP של ליגת העל הצרפתית ומלך הסלים של הליגה הצרפתית.
ב-31 באוקטובר 2022 הצטרף כמתאזרח לנבחרת מקדוניה הצפונית בכדורסל.
ג'יי." פארקר הוא כדורסלן עבר ומאמן כדורסל צרפתי-אמריקאי המשמש כעוזר מאמן בבאיירן מינכן מליגת העל הגרמנית בכדורסל והיורוליג.
פארקר נולד ב, צרפת, אך למד בבית הספר התיכון בלייל, אילינוי, ארצות הברית, שם שיחק כדורסל ופוטבול.
פארקר שיחק כדורסל מכללות באוניברסיטת נורת'ווסטרן בין 2002 ל-2005.
לאחר שלא נבחר בדראפט ה-NBA 2005 חזר פארקר לצרפת וחתם בראסינג פריז.
ב-19 בנובמבר 2006 הוא קלע שיא קריירה של 23 נקודות עם 7 שלשות מ-11 זריקות בניצחון 83–77 על פו אורטז.
ב-2007 הצטרף למועדון הכדורסל נאנסי מליגת העל הצרפתית.
בשנת 2009 עבר לאסוול ליון-וילרבאן.
לאחר ששיחק בליגה השלישית עם אורשי פרש פארקר מכדורסל מקצועני ב-2010, עקב בעיות ברכיים.
פארקר היה חבר בנבחרות צרפת עד גיל 18 ועד גיל 20. הוא שיחק באליפות אירופה לנוער 2002 והתאמן במדי הנבחרת הבוגרת ב-2006.
לאחר קריירת המשחק הקצרה שלו מונה פארקר ב-2013 לעוזר מאמן באסוול ליון-וילרבאן.
בינואר 2018 הוא מונה למאמן זמני לאחר שג'יי.
לאחר מכן הוא חזר לעמדת העוזר לאחר מינויו של זבזדן מיטרוביץ' למאמן ראשי.
ב-17 ביוני 2020 מונה פארקר למאמן הראשי של הקבוצה.
כמאמן הקבוצה הוא זכה באליפות צרפת בכדורסל ב-2021 ו-2022 ובגביע הצרפתי ב-2021. הוא פוטר מתפקידו ב-20 באוקטובר 2023.
ב-1 בספטמבר 2024 מונה לעוזרו של גורדון הרברט בבאיירן מינכן מליגת העל הגרמנית בכדורסל והיורוליג.
אביו של פארקר, טוני פארקר האב, הוא כדורסלן עבר מקצועני.
אמו, פמלה פירסטון, היא הולנדית.
דודו של פארקר, יאן ויינזה, הוא מדליסט זהב אולימפי בחתירה.
הוא אחיו הצעיר של טוני פארקר, שחקן ה-NBA לשעבר ונשיא אסוול ליון-וילרבאן.
אחיו הצעיר פייר גם היה בעבר כדורסלן מקצועני.
טיאגו אגוסטין טיראנטה (בספרדית: Thiago Agustín Tirante; נולד ב-10 באפריל 2001) הוא טניסאי ארגנטינאי מקצועני.
דירוג השיא שלו בדירוג ה-ATP הוא מקום 90 בעולם, אותו השיג ב-15 באפריל 2024, בעוד שדירוג השיא שלו בזוגות הוא מקום 257, אותו השיג ב-1 בנובמבר 2021.
הוא הגיע למקום ראשון בסבב הנוער של ה-ITF בסוף השנה של 2019. טיראנטה זכה באליפות צרפת הפתוחה 2019 לנוער בתחרות הזוגות לצד מתאוס פוצ'ינלי דה אלמיידה הברזילאי.
הוא זכה בתואר הצ'לנג'ר הראשון שלו בשנת 2021 בטורניר באקוודור לאחר שניצח את חואן פאבלו וריאס הפרואני בשתי מערכות (7–5, 7–5); במסגרת אותה התחרות, הוא סיים כסגן מנצח בתחרות הזוגות לצד אלחנדרו גומז הקולומביאני.
טיראנטה הגיע לגמר אליפות מקסיקו הפתוחה לשנת 2023, שם הפסיד לדומיניק קפפר מגרמניה.
הוא נכנס לראשונה לטופ 150 ב-8 במאי 2023, זאת לאחר שזכה בתואר הצ'לנג'ר השני שלו באליפות מורלוס הפתוחה, כשניצח את המדורג הבכיר ג'יימס דאקוורת' האוסטרלי בשתי מערכות (7–5, 6–0).
כשהיה מדורג במקום ה-153 בעולם, הוא העפיל להגרלה הראשית של טורניר גראנד סלאם לראשונה בקריירה במסגרת אליפות צרפת הפתוחה 2023, לאחר שניצח את דומיניק סטריקר בסיבוב המכריע של המוקדמות.
הוא רשם את ניצחונו הראשון בטורניר גראנד סלאם, כשניצח את המדורג 25, בוטיק ואן דה זאנדשולפ ההולנדי.
בחודש אוגוסט, טיראנטה ערך את הופעת הבכורה שלו בסבב ה-ATP בטורניר אליפות לוס קאבוס הפתוחה, כשזכה לרשום ניצחון ראשון בסבב לאחר שגבר על העולה מהמוקדמות, גונזלו לאמה.
הוא זכה בתואר הצ'לנג'ר השלישי שלו בקריירה במסגרת אליפות בוגוטה הפתוחה לאחר ניצחון בגמר על גוסטבו היידה הברזילאי כתוצאה מפרישה; לאחר זכייה זו, הוא הגיע לדירוג שיא חדש, שהיה המקום ה-111 ב-2 באוקטובר 2023. באותו הטורניר, הוא זכה גם בתחרות הזוגות, יחד עם רנצו אוליבו.
באליפות קורדובה הפתוחה לשנת 2024, העפיל טיראנטה להגרלה הראשית כ'מפסיד בר-מזל' (Lucky Loser) ורשם את ניצחונו השלישי בסבב ה-ATP, כשניצח את המחזיק בכרטיס חופשי, פרנסיסקו קומסאנה בשתי מערכות (6–1, 7–6(7–4)).
הוא נכנס לדירוג הטופ 100 לראשונה בקריירה שלו בעקבות השתתפותו באליפות ריו הפתוחה ב-26 בפברואר 2024.
הוא זכה בתואר צ'לנג'ר נוסף, באליפות מקסיקו סיטי הפתוחה לשנת 2024 מבלי שהפסיד מערכה אחת.
זכייה זו זיכתה אותו ב-8 באפריל 2024 במקום ה-91 בעולם.
בחודש יולי, טיראנטה הגיע לראשונה בקריירה לחצי גמר בטורניר ATP, במסגרת אליפות שוודיה הפתוחה לשנת 2024, לאחר רצף ניצחונות שכלל ניצחון על המדורג 8 בעולם והאלוף המכהן, אנדריי רובליוב, שהיה ניצחון הבכורה שלו על שחקן מהטופ 10, לפני שהפסיד לנונו בורז'ס.
טיאה פלץ (ברומנית: Tia Peltz; 30 בינואר 1923 - 5 במרץ 1999) הייתה ציירת, גרפיקאית ומאיירת יהודיה-רומניה, בתו הבכורה של איסאק פלץ.
טיאה פלץ נולדה בבוקרשט, רומניה כאחת משתי הבנות של הסופר איסק פלץ ושל לוטי לבית פלדמן.
למדה בילדותה בבית הספר של הנזירות הקתוליות ברחוב פיטאר מוש, אחר כל ב"מכון לעלמות" על שם מוטיאנו.
מאוחר יותר למדה באקדמיה לאמנויות פלסטיות על שם ניקולאיה גריגורסקו, כמו חברה ללימודים, מקסימיליאן הרמן מקסי.
בציוריה תיארה האמנית את נופי בוקרשט, נופים שתוארו בספרי אביה.
עבודות של טיאה פלץ מוצגות במוזיאון הלאומי לאמנות בבוקרשט ובמוזיאון לאמנות של קראיובה.
בשנת 2001 אחותה, ליאה פלץ, תרמה עשרות רבות של ציורים לידי מספר מוזיאונים ברומניה.
1976 - חברה באקדמיה לאמנויות יפות של רומא
De la lume adunate שנאספו מהבריות, כרך של פתגמים שנאספו ובוארו על ידי טיאה פלץ, Editura Politică, Bucureşti, 1973.
טיאגו ספליטר ביירנס (בפורטוגזית: Tiago Splitter Beirns; נולד ב-1 בינואר 1985 בז'וינווילי, סנטה קטרינה) הוא כדורסלן עבר ומאמן ברזילאי אשר מאמן את קבוצת הכדורסל פורטלנד טרייל בלייזרס, מליגת ה-NBA.
כשחקן - שיחק בעמדות הפאוור פורוורד והסנטר.
טיאגו ספליטר ביירנס נולד בברזיל לאם נוצרייה ולאב ממוצא יהודי-גרמני.
ספליטר החל לשחק כדורסל במספר קבוצות מקומיות בעיר הולדתו.
בגיל 14, הוא החל את הקריירה המקצוענית שלו, כאשר לקח חלק באליפות דרום אמריקה לקדטים עם נבחרת הנערים של ברזיל.
לאחר הטורניר, סקאוט של טאו ויטוריה שנכח באליפות התרשם מיכולתו של ספליטר והציע לו לחתום בקבוצה על חוזה ארוך טווח של שבע עונות, ואכן ספליטר נענה להצעה.
בעונתו הראשונה בקבוצה, ספליטר מיעט לשחק, ועל כן הועבר לקבוצת המילואים של המועדון, ערבה גוראגו.
בקבוצת המילואים ספליטר קלע 16 נקודות והוריד 5 ריבאונדים בממוצע למשחק.
בעונה שלאחר מכן, החליטה הנהלת טאו ויטוריה להעבירו ללורבנטיה בילבאו מהליגה השלישית, על מנת שיצבור ניסיון ודקות משחק.
המעבר לבילבאו סייע לספליטר, עקב דקות המשחק שצבר בקבוצה והצטיינותו בה, שהתבטאה בעלייתה של הקבוצה לליגת המשנה.
בעונה שלאחר מכן, ספליטר סייע לבילבאו להישאר בליגת המשנה והפגין יכולת גבוהה.
כתוצאה מהאזרחות הספרדית שקיבל בסיום העונה, הוא עבר לקבוצה הבוגרת של טאו ויטוריה כבר בגיל 17 וחצי.
בעונתו הראשונה המלאה ספליטר היה שותף בזכייתה של טאו בגביע הספרדי ובהעפלה לשלב ה"טופ 16" של היורוליג.
בעונת השתפר מעמדו של ספליטר בקבוצה, והוא הפך לסנטר הפותח שלה.
מאז זכה ספליטר עם טאו בגביע הספרדי בעונת ובאליפות ספרד בעונת , וכמו כן העפיל איתה שלוש פעמים ברציפות לפיינל פור של היורוליג.
בשנת 2007, נרשם ספליטר לדראפט ה-NBA ונבחר במקום ה-28 בסיבוב הראשון על ידי קבוצת סן אנטוניו ספרס.
אף על פי שנבחר בסיבוב הראשון, הוא הצטרף לסן אנטוניו רק בעונת , עקב סירובה של טאו לשחררו במחיר נמוך.
בעונת 2013/14 זכה ספליטר באליפות ה-NBA עם קבוצתו סן אנטוניו ספרס.
הוא שיחק בספרס עד 2015.
ב-2015 עבר לשחק במדי האטלנטה הוקס, שבמדיה שיחק עד 2017. ב-2017 עבר לשחק בפילדלפיה 76', אך אלה העבירו אותו במשך השנה לדלאוור 87' מליגת הפיתוח של ה-NBA.
ב-20 בפברואר 2018 פרש ממשחק פעיל.
ספליטר הצטרף כעוזר מאמן בקבוצת ברוקלין נטס בשנת 2019. בשנת 2023 הצטרף כעוזר מאמן בקבוצת יוסטון רוקטס.
בשנת 2024 אימן ספליטר לראשונה כמאמן ראשי את קבוצת פריז מליגת העל הצרפתית והיורוליג, והוביל אותה לזכייה באליפות צרפת ובגביע הצרפתי.
בשנת 2025 הצטרף ספילטר כעוזר מאמן בקבוצת פורטלנד טרייל בלייזרס, תחת צ'ונסי בילאפס.
ב-23 באוקטובר 2025, מונה ספליטר באופן זמני למאמן הראשי של הקבוצה, לאחר שבילאפס נעצר על ידי ה-FBI בחשד למעורבות בפרשיית הימורים לא חוקית.
ספליטר החל לשחק עבור הנבחרת הלאומית של ברזיל כאשר השתתף עימה באליפות העולם 2002 בהיותו בן 17. הוא שותף עם נבחרתו בכל טורנירי אליפות אמריקה וכן באליפות העולם 2006, באליפות העולם 2014 ובמשחקים האולימפיים של 2004 ושל 2008.
טיאגו מוטה (בפורטוגזית: Thiago Motta; נולד ב-28 באוגוסט 1982 בסאו ברנרדו דו קאמפו שבברזיל) הוא כדורגלן עבר ברזילאי-איטלקי ומאמן כדורגל, ששיחק בעמדת הקשר.
מוטה החל את קריירת הכדורגל שלו בקלאב אתלטיקו יובנטוס בברזיל.
בהמלצת המנהל הטכני של אגף הנוער של ברצלונה, לורנס סרה פרר, עבר מוטה ביוני 1999 לקבוצת המשנה של המועדון, ברצלונה אתלטיק.
בקיץ 2001 החל להשתתף במשחקי ידידות של הקבוצה הבוגרת.
את הבכורה הרשמית במדיה ערך ב-3 באוקטובר 2001, בניצחון 0–3 על מיורקה בקאמפ נואו.
אף על פי שעדיין שותף במשחקים של קבוצת המשנה, הוא במהרה תפס מקום בהרכב הקבוצה הבוגרת בזכות הוורסטיליות שלו והעובדה כי לא נחשב שחקן זר.